
DR 31.10.2012 1 

 
MALAYSIA 

DEWAN RAKYAT 

Rabu, 31 Oktober 2012 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Dato’ Haji Tajuddin Abdul Rahman [Pasir Salak] minta Menteri Sumber 
Manusia menyatakan: 

(a) sama ada kehadiran pekerja asing yang begitu ramai 
mengakibatkan pengangguran di kalangan tenaga kerja 
tempatan; dan 

(b) setakat mana seriusnya masalah yang dihadapi oleh majikan-
majikan daripada pelbagai sektor ekonomi berhubung dengan 
tenaga kerja dan adakah benar mereka menghadapi masalah 
mendapatkan pekerja tempatan. 

Timbalan Menteri Sumber Manusia [Dato’ Maznah binti Mazlan]: Selamat pagi 
dan salam 1Malaysia.  

Tuan Yang di-Pertua, terima kasih di atas soalan daripada Yang Berhormat Pasir 
Salak. Saya ingin memaklumkan Dewan yang mulia ini bahawa adalah tidak benar untuk 
mengatakan kehadiran pekerja asing yang ramai mengakibatkan pengangguran di 
kalangan tenaga kerja tempatan. Ini adalah kerana kalau kita lihat sehingga Disember 2011 
tahun lalu, terdapat kira-kira 1,403,382 warga asing yang memegang pas lawatan kerja 
sementara yang bekerja di Malaysia atau kira-kira 11.2 peratus dari jumlah tenaga kerja di 
Malaysia. Pengambilan pekerja-pekerja asing ini dibuat mengikut kriteria dan syarat 
kelayakan yang telah diputuskan oleh Jawatankuasa Kabinet Mengenai Pekerja Asing. 
Kebanyakan pekerja asing yang diambil ini, tertumpu dalam bidang pekerjaan yang tidak 
diminati oleh rakyat Malaysia yang dianggap sebagai 3D dengan izin, dirty, dangerous and 
difficult sebahagiannya dan kerja-kerja ini memang tidak diminati oleh pekerja tempatan dan 
ini termasuklah dalam sektor pembuatan, pembinaan, perladangan dan pertanian.  

Jabatan Perangkaan Malaysia, Oktober 2012 menunjukkan kadar pengangguran 
negara pada masa ini ialah 2.7 peratus menurun daripada 3.1 peratus sebelumnya dan 
kadar ini menunjukkan negara berada dalam guna tenaga penuh dan pengangguran berada 
pada kadar yang lebih rendah dan terkawal. Terima kasih Tuan Yang di-Pertua. 

Dato’ Haji Tajuddin Abdul Rahman [Pasir Salak]: Terima kasih Tuan Yang di-
Pertua dan juga Yang Berhormat Timbalan Menteri kerana memberikan jawapan. Di sini 
kita melihat bahawa ada lambakan daripada kedatangan pekerja asing ini di mana kita 
melihat begitu ramai bukan sahaja bekerja dengan majikan yang sah tetapi juga ada yang 
menjadi majikan sendiri (self-employed) tetapi datang sebagai pekerja asing berniaga dan 
juga melakukan berbagai-bagai pekerjaan yang lain. Ini menjejaskan peluang perniagaan 
dan juga peluang pekerjaan di kalangan penduduk dan rakyat Malaysia sehinggakan tapak-
tapak perniagaan pun mereka sudah menguasainya. Jadi saya ingin tahu soalan saya, 
apakah tindakan kerajaan untuk melihat perkara ini tidak berlaku? Ini kerana ianya sudah 
semakin serius terutama sekali waktu musim-musim perayaan dan sebagainya kita dapat 
nampak.  

 

 

 



MALAYSIA DEWAN RAKYAT Rabu, 31 Oktober 2012 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Haji Tajuddin Abdul Rahman [Pasir Salak] minta Menteri Sumber Manusia menyatakan: (a) sama ada kehadiran pekerja asing yang begitu ramai mengakibatkan pengangguran di kalangan tenaga kerja tempatan; dan (b) setakat mana seriusnya masalah yang dihadapi oleh majikan- majikan daripada pelbagai sektor ekonomi berhubung dengan tenaga kerja dan adakah benar mereka menghadapi masalah mendapatkan pekerja tempatan. Timbalan Menteri Sumber Manusia [Dato' Maznah binti Mazlan]: Selamat pagi dan salam 1Malaysia. Tuan Yang di-Pertua, terima kasih di atas soalan daripada Yang Berhormat Pasir Salak. Saya ingin memaklumkan Dewan yang mulia ini bahawa adalah tidak benar untuk mengatakan kehadiran pekerja asing yang ramai mengakibatkan pengangguran di kalangan tenaga kerja tempatan. Ini adalah kerana kalau kita lihat sehingga Disember 2011 tahun lalu, terdapat kira-kira 1,403,382 warga asing yang memegang pas lawatan kerja sementara yang bekerja di Malaysia atau kira-kira 11.2 peratus dari jumlah tenaga kerja di Malaysia. Pengambilan pekerja-pekerja asing ini dibuat mengikut kriteria dan syarat kelayakan yang telah diputuskan oleh Jawatankuasa Kabinet Mengenai Pekerja Asing. Kebanyakan pekerja asing yang diambil ini, tertumpu dalam bidang pekerjaan yang tidak diminati oleh rakyat Malaysia yang dianggap sebagai 3D dengan izin, dirty, dangerous and difficult sebahagiannya dan kerja-kerja ini memang tidak diminati oleh pekerja tempatan dan ini termasuklah dalam sektor pembuatan, pembinaan, perladangan dan pertanian. Jabatan Perangkaan Malaysia, Oktober 2012 menunjukkan kadar pengangguran negara pada masa ini ialah 2.7 peratus menurun daripada 3.1 peratus sebelumnya dan kadar ini menunjukkan negara berada dalam guna tenaga penuh dan pengangguran berada pada kadar yang lebih rendah dan terkawal. Terima kasih Tuan Yang di-Pertua. Dato' Haji Tajuddin Abdul Rahman [Pasir Salak]: Terima kasih Tuan Yang di- Pertua dan juga Yang Berhormat Timbalan Menteri kerana memberikan jawapan. Di sini kita melihat bahawa ada lambakan daripada kedatangan pekerja asing ini di mana kita melihat begitu ramai bukan sahaja bekerja dengan majikan yang sah tetapi juga ada yang menjadi majikan sendiri (self-employed) tetapi datang sebagai pekerja asing berniaga dan juga melakukan berbagai-bagai pekerjaan yang lain. Ini menjejaskan peluang perniagaan dan juga peluang pekerjaan di kalangan penduduk dan rakyat Malaysia sehinggakan tapak- tapak perniagaan pun mereka sudah menguasainya. Jadi saya ingin tahu soalan saya, apakah tindakan kerajaan untuk melihat perkara ini tidak berlaku? Ini kerana ianya sudah semakin serius terutama sekali waktu musim-musim perayaan dan sebagainya kita dapat nampak.